kardosdrur/scandi-wiki huggingface dataset:
Armathwaite Castle

Armathwaite Castle er en middelalderborg i landsbyen Armathwaite, Cumbria, England, der ligger ud til floden Eden. Oprindeligt blev den opført for at beskytte området mod skotske plyndringstogter i 1400-tallet, og den er siden blevet ombygget til et landsted. Bygningen er en listed building af anden grad.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Askerton Castle

Askerton Castle er en befæstet herregård fra middelalderen i Cumbria, England.

Askerton Castle blev opført i sognet Askerton i Cumbria omkring 1290. Oprindeligt var det bare en herregård, men i slutningen af 1400-tallet tilføjede Thomas Lord Dacre, den anden baron, to krenelerede tårn på hver siden af storsalen, sandsynligvis med det formål at tilføje ekstra beboelseområdet frem for forsvar. Der blev bygget endnu et tårn i det nordvestlige hjørne af ejendommen, men det er siden blevet revet ned. I 1850'erne blev Askerton Castle renoveret af arkitekten Anthony Salvin.

Bygningen er en listed building af første grad.

Se også  
 Liste over borge og slotte i England

Referencer 

Litteratur
Emery, Anthony. (1996) Greater Medieval Houses of England and Wales, 1300-1500: Northern England. Cambridge: Cambridge University Press. .

Eksterne henvisninger 

Slotte i Cumbria
Branthwaite Hall

Branthwaite Hall er et peel tower i nær landsbyen Branthwaite og byen Cockermouth i Cumbria, England. Historikeren Anthony Emery har beskrevet det som "et af de bedst bevarede tidlige huse Cumbria".

Branthwaite Hall blev bygget af Skelton-familien, der fik jorden fra Branthwaite-familien via ægteskab.

I 1967 blev den klassificeret som listed building af første grad.

Se også 
 Liste over borge og slotte i England

Referencer 

Litteratur
 Emery, Anthony. (1996) Greater Medieval Houses of England and Wales, 1300–1500: Northern England. Cambridge: Cambridge University Press. .
 Pettifer, Adrian. (2002) English Castles: a Guide by Counties. Woodbridge, UK: Boydell Press. .

Eksterne henvisninger 

Slotte i Cumbria
Brougham Castle

Brougham Castle er en middelalderborg, der ligger omkring 3 km sydøst for købstaden Penrith i Cumbria, England. Borgen blev grundlagt af Robert I de Vieuxpont i begyndelsen af 1200-tallet. Stedet, der ligger hvor de to fløder Eamont og Lowther løber sammen, var allerede blevet brugt til det romerske fort Brocavum under romersk Britannien. Sammen med fortet er det et scheduled monument.

I sin tidligste form bestod borgen af et keep i sten, samt en beskyttet af en borgbanke med en træpalisade. Da borgen blev bygget var Robert de Vieuxpont den eneste lord i området, som var loyal mod kong John. Vieuxponts-familien var en magtfuld familie der ejede store jordområder i North West England, heriblandt borgen i Appleby og Brough. I 1265 blev Robert de Vieuxponts barnebarn, der også hed Robert, dømt som forræder af kong Henrik 3. og Brougham blev taget fra familien.
Brougham Castle og de andre ejendomme blev senere givet tilbage Vieuxpont.familien indtil 1269, hvor den overgik til Clifford-familien igennem et ægteskab.

I dag drives den af English Heritage.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Gleaston Castle

Gleaston Castle er en middelalderborg i en dal omkring 1 km nordøst for landsbyen Gleaston. Landsbyen ligger mellem byerne Ulverston og Barrow-in-Furness på Furness-halvøen i Cumbria, England. Gleaston Castle har fire plan med et tårn i hvert hjørne. Den største af disse, det nordvestlige tårn, indeholdt sandsynligvis slottets storsal.

Borgen blev sandsynligvis bygget til John Harington, 1. Baron Harington i i 1300-tallet, hvor den erstattede den nærliggende Aldingham Motte. Gleaston Castle gik i arv i Harrington-familien indtil 1458, hvor den kom i William Bonvilles eje igennem et ægteskab, og den blev efterfølgende forladt. Borgen endte i Grey-familien indtil Henry Grey, 1. hertug af Suffolk blev henrettet for forræderi i 1554. Tronen overtog herefter borgen indtil den blev købt af Preston-familien i 1600-tallet, og den overgik siden til Cavendish-familien.

Da borgen ikke har været i brug siden 1400-tallet har den fået lov at forfalde. Antikvariske afbildninger fra 1700-tallet viser at Gleaston var en ruin på dette tidspunkt. I dag er den åben for offentligheden, og i både 1800- og 1900-tallet har den været udsat for historisk- og arkæologiske undersøgelser.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Penrith Castle

Penrith Castle er ruinen af en middelalderborg, der ligger i Penrith, i North West England få kilometer øst for Lake District National Park.

Borgen blev bygget på et sted, hvor der sandsynligvis har været en romersk lejr før. Den er opført et sted imellem 1399-1470 som forsvar mod skotske plyndringstogter.

Borgen drives af English Heritage, og National Heritage List for England har klassificeret den som en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Wray Castle

Wray Castle er et victoriansk nygotisk bygning ved Claife i Cumbria, England.

Bygningen og jordene omkring har været ejet af National Trust siden 1929, men det er først for nylig, at det er blevet åbent for publikum. Den tilhørende jord inkluderer et stykke kystlinje ved Windermere, der e råben hele året rundt, og som er kendt for deres forskellige træer – Wellingtonia, rødtræ, Ginkgo biloba, weeping lime og forskellig bøg-arter.

Mellem marts og oktober driver Windermere Lake Cruises en bådservice fra Ambleside og Brockhole National Park Visitor Centre to Wray Castle.

Se også 
 Liste over borge og slotte i England
 National Trusts ejendomme i England

Referencer

Eksterne henvisninger 

Slotte i Cumbria
Karim Adeyemi

Karim-David Adeyemi (født d. 18. januar 2002) er en tysk professionel fodboldspiller, som spiller for Bundesliga-klubben Borussia Dortmund og Tysklands landshold.

Baggrund 
Adeyemi blev født i München, Tyskland til en far fra Nigeria og en mor fra Rumænien.

Klubkarriere

Red Bull Salzburg 
Efter at have spillet ungdomsfodbold hos hold flere hold i sin hjemstat Bayern, skiftede Adeyemi i juli 2018 til Red Bull Salzburg. Han blev med det samme udlånt til FC LIefering, hvor han gjorde sin professionelle debut den 1. september 2018.

Adeyemi debuterede for Salzburg den 3. juni 2020, og blev derefter en vigtig del af Salzburg mandskabet. Han scorede i 2021-22 sæsonen 19 sæsonmål, og blev hermed topscorer i den østrigske Bundesliga for sæsonen.

Borussia Dortmund 
Salzburg og Borussia Dortmund blev enige om en aftale for Adeyemi i maj 2022, og skiftet skete officelt i juli 2022.

Landsholdskarriere

Ungdomslandshold 
Adeyemi har repræsenteret Tyskland på flere ungdomsniveauer. Han var del af Tysklands U/21-landshold, som vandt U/21-EM i 2021.

Seniorlandshold 
Adeyemi fik sin debut for det tyske seniorlandsold den 5. september 2021, og scorede i på sin landsholdsdebut.

Titler 
Red Bull Salzburg

 Østrigske Bundesliga: 3 (2019-20, 2020-21, 2021-22)
 ÖFB-Cup: 3 (2019-20, 2020-21, 2021-22)

Tyskland U/21

 U/21-Europamesterskabet: 1 (2021)
Individuelle

 Østrigske Bundesliga Topscorer: 1 (2021-22)
 Østrigske Bundesliga Sæsonens hold: 1 (2021-22)

Referencer

Eksterne henvisninger 

Personer fra München
Fodboldspillere fra Tyskland
Fodboldlandsholdsspillere fra Tyskland
Fodboldspillere fra Red Bull Salzburg
Fodboldspillere fra FC Liefering
Fodboldspillere fra Tyskland
Fodboldlandsholdsspillere fra Tyskland
Fodboldspillere fra Red Bull Salzburg
Fodboldspillere fra FC Liefering
Fodboldspillere fra Borussia Dortmund
Deltagere ved verdensmesterskabet i fodbold 2022
Muncaster Castle

Muncaster Castle er en privatejet borg med udsigt over floden Esk omkring 1,5 km vest for kystbyen Ravenglass i Cumbria, England. Den kan føres tilbage til 1208, hvor jorden blev givet til Alan de Penitone. De ældste dele af den nuværende bygning er storsalen og peel tower.

Den er klassificeret som en listed building af første grad fra National Heritage List for England.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Ambassador Bridge

Ambassador Bridge er en hængebro mellem Detroit i USA og Windsor i Canada. Broen blev bygget mellem 1927 og 1929 og har en længde på 2286 meter Broen blev designet af McClintic-Marshall Company fra Pittsburgh, der senere også designede Golden Gate Bridge. En fjerdedel af handlen mellem USA og Canada går (pr. 2022) over broen. Derudover er det den travleste grænseovergang i verden, målt i varer. Detroits borgmester var modstander af en privatejet bro, men en folkeafstemning i byen 28. juni 1927 gav et overvældende flertal for at bygge broen. Forinden var der blevet fundet 23,5 mio. dollars i privat financering.

Referencer 

Broer i Canada
Broer i USA
Hængebroer
Bygninger, konstruktioner og anlæg i Michigan
Michelle Gisin

Michelle Gisin (født 5. december  1993) er en schweizisk alpin skiløber. Hun repræsenterede sit land under vinter-OL 2014 i Sochi, hvor hendes bedste resultat var nummer 28 i alpint skiløb.

Hun tog guld i alpin superkombination under vinter-OL 2018. Ved vinter-OL 2022 i Beijing forsvarede hun guldet i kombinationen og tog bronze i super-G.

Referencer

Eksterne henvisninger 

Alpine skiløbere fra Schweiz
Alpine skiløbere ved vinter-OL 2014
Alpine skiløbere ved vinter-OL 2018
Alpine skiløbere ved vinter-OL 2022
Deltagere for Schweiz ved vinter-OL 2014
Deltagere for Schweiz ved vinter-OL 2018
Deltagere for Schweiz ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Olympiske mestre fra Schweiz
Olympiske bronzemedaljevindere fra Schweiz
Federica Brignone

Federica Brignone (født 14. juli 1990 i Milano) er en italiensk alpin skiløber.

Hun fik sin debut i verdenscuppen i alpint den 28. december 2007. Ved junior-VM i alpint 2009 i Garmisch-Partenkirchen tog hun guld i superkombination. Hendes første podieplacering i World Cup kom i storslalom i Aspen den 28. november 2009.

Brignone deltog for Italien ved Vinter-OL 2010 og tog en 18. plads i storslalom , hvilket var den eneste øvelse hun deltog i.

Hun tog sølv i storslalom under de alpine verdensmesterskaber i 2011 i Garmisch-Partenkirchen.

Hun tog sin første World Cup-sejr, da hun vandt åbningsløbet i storslalom i Sölden den 24. oktober 2015.

Hun tog bronze i storslalom under vinter-OL 2018.

Hun vandt verdensmesterskabet samlet i sæsonen 2019/20, hun vandt også storslalompokalen og kombinationspokalen, og hun blev tildelt Skieur d'Or for denne sæson.

Hun tog sølv i storslalom ved vinter-OL 2022 i Beijing.

Referencer

Eksterne henvisninger 

Alpine skiløbere fra Italien
Personer fra Milano
Alpine skiløbere ved vinter-OL 2010
Alpine skiløbere ved vinter-OL 2014
Alpine skiløbere ved vinter-OL 2018
Alpine skiløbere ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Deltagere for Italien ved vinter-OL 2010
Deltagere for Italien ved vinter-OL 2014
Deltagere for Italien ved vinter-OL 2018
Deltagere for Italien ved vinter-OL 2022
Olympiske sølvmedaljevindere fra Italien
Olympiske bronzemedaljevindere fra Italien
Pendragon Castle

Pendragon Castle er ruinen af en middelalderborg, der ligger i Mallerstang-dalen i Cumbria, England, syd for Kirkby Stephen, og tæt ved bebyggelsen Outhgill. Den står et sted hvor floden Eden slår en bugt og med udsigt til Wild Boar Fell mod sydvest og Mallerstang Edge mod øst.

Borgen blev bygget i 1100-tallet af Ranulph de Meschines, under kong Vilhelm 2.. De nuværende ruiner inkluderer et normannisk keep, et turret-tårn fra 1300-tallet og yderligere tilføjelser fra 1600-tallet.

En af de mest berømte ejere af Pendragon var Sir Hugh de Morville, Lord af Westmorland, der var en af de fire riddere, der dræbt Thomas Becket i 1170.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Hanna Kulenty

Hanna Kulenty (født 18. marts 1961 i Białystok, Polen) er en polsk komponist og pianist.

Kulenty studerede klaver på Karol Szymanowski Musikkonservatoriet i Warszawa fra 1976 til 1980. Herefter studerede hun komposition på Fryderyk Chopin Musikkonservaoriet i Warszawa, og på Det Kongelige Musikkonservatorium i Haag (1986-1988) hos Louis Andriessen.

Hun har skrevet tre symfonier, orkesterværker, kammermusik, operaer, koncertmusik, scenemusik, elektroakustisk musik, solostykker for mange instrumenter etc. Kulenty har fra 1989 levet som freelance komponist på forskellige stipendier og opgaver fra mange symfoniorkestre og kammerensembler. Siden 1992 har hun arbejdet og boet både i Warszawa og i Arnhem i Holland.

Udvalgte værker 

 Symfoni nr. 1 (1986) - for orkester
 Symfoni nr. 2 "Etik" (1987) - for blandet kor og orkester
 Symfoni nr. 3 (1998-2000) - for orkester
 Klaverkoncert nr. 1 (1990) - for klaver og kammerorkester
 Klaverkoncert nr. 2 (1991) - for 2 klaverer og orkester
 Fløjtekoncert nr. 1 (2001) - for fløjte og kammerorkester
 Ad unum (mod en) (1985) - for orkester
 Åndedrag (1987) - for strygeorkester

Eksterne henvisninger 
 om Hanna Kulenty

Komponister fra Polen
Pianister fra Polen
Paweł Łukaszewski

Paweł Wojciech Łukaszewski (født den 19. september 1968 i Częstochowa i Polen) er en polsk komponist, professor, dirigent, cellist og lærer.

Łukaszewski studerede komposition, cello og direktion på Fryderyk Chopin Musikkonservatoriet i Warszawa. Han er nok mest kendt for sine korværker, men har også skrevet tre symfonier, sinfonietta, kammermusik, koncertmusik, liturgisk musik, sange, elektronisk musik, solostykker for mange instrumenter etc. Łukaszewski er professor i komposition på Fryderyk Chopin Musikkonservatoriet og på Szczecin Akademiet for Kunst i Warszawa. Han har også været dirigent for Musica Sacra koret i Warszawa.

Udvalgte værker 
 Symfoni nr. 1 "Forsynets symfoni" (2008) - for to sopraner, to klaverer, kor og orkester
 Symfoni nr. 2 "Lad os skynde os at elske mænd" (2005) - for orkester
 Symfoni nr. 3 "Englenes Symfoni" (2010) - for orkester
 Sinfonietta (2004) - for strygeorkester
 Bøn til Vor Frue af Kyndelmisse (1988) - for kor
 Fire digte (1989) - for kor
 Ave Maria (1992) - for kor
 Her er Petrus (1992) -for kor

Eksterne henvisninger 
 om Paweł Łukaszewski på www.musicweb-international.com

Komponister fra Polen
Professorer
Dirigenter fra Polen
Lærere
Cellister
Looney Tunes: Back in Action

Looney Tunes: Back in Action er en amerikansk animeret spillefilm fra 2003, som blander virkelige optagelser med tegnefilm.

Info 
 Skrevet af: Larry Doyle
 Musik: Jerry Goldsmith
 Udgivet af: Warner Bros.
 Udgivelses dato: November 14, 2003 (USA)
 Længde: 93 minutter
 Budget: $80,000,000 US

Danske stemmer 
 John Hahn-Petersen - Agent
 Thomas Mørk - Ajax Direktør
 Henrik Koefoed - Daffy And
 Søren Spanning - Damien Drake
 Kristian Boland - DJ Drake
 Trine Dyrholm - Dusty Tails
 Lasse Lunderskov - Elmer Fjot
 Thomas Mørk - Grib
 Nis Bank-Mikkelsen - Horno Livorno
 Peter Zhelder - Instruktør, Sylvester
 Annette Heick - Kate Houghton
 Jens Jacob Tychsen - Mr. Chairman
 Dennis Otto Hansen - Pelle Gris
 Thomas Mørk - Pepe Le Puh
 Vibeke Dueholm - Pip, Bedste
 Dennis Otto Hansen - Snurre Snup
 John Hahn-Petersen WB-Vagt
 Ole Fick – Onkel Hans, Speedy Gonzales
 Lars Thiesgaard – Grimm E. Ulv, Marvin Marsmand, Tasmanske Djævel

Øvrige Stemmer 

 Trine Appel
 Peter Aude
 Timm Mehrens
 Pauline Rehné
 Peter Røschke

Eksterne henvisninger 
 

Amerikanske film fra 2003
Fantasyfilm fra USA
Actionfilm fra USA
Eventyrfilm fra USA
Komediefilm fra USA
Science fiction-film fra USA
Animationsfilm fra USA
Animationsfilm
Film fra Warner Bros.
WarnerMedia
Engelsksprogede film
Brougham Hall

Brougham Hall er et country house i landsbyen Brougham umiddelbart uden for Penrith, Cumbria, England. 

Den ældste del af bygningen er porten, som stammer fra 1200-tallet, og herefter storsalen i tudorstil fra omkring 1480–1520. Vagtbygningen blev bygget af James Bird.

Det er en listed building af anden grad.

Se også  
 Liste over borge og slotte i England

Referencer

Eksterne henvisninger 

Slotte i Cumbria
Mirjam Puchner

Mirjam Puchner  (født 18. maj 1992) er en østrigsk alpin skiløber. Hun har specialiseret sig i styrtløb og super-G.

Karriere 
Puchner fik sin debut i alpine verdenscuppen i styrtløbet i St. Anton den 12. januar 2013.

Hun blev østrigsk mester i styrtløb i 2014 og 2015.

Hun tog sin første VM-sejr og første podieplads i VM, da hun vandt styrtløb i St. Moritz den 16. marts 2016.

Hun tog sølv i super-G ved vinter-OL 2022 i Beijing, 22 hundrededele efter vinderen Lara Gut-Behrami.

Eksterne henvisninger 

Alpine skiløbere fra Østrig
Alpine skiløbere ved vinter-OL 2022
Deltagere for Østrig ved vinter-OL 2022
Medaljevindere ved vinter-OL 2022
Olympiske sølvmedaljevindere fra Østrig
Burneside Hall

Burneside Hall er et ombygget peel tower fra middelalderen, der ligger i Burneside, Cumbria, England.

Burneside Hall kan dateres tilbage til 1290, hvor en ejendom på stedet var ejet af Gilbert Burneshead, Under-Sheriff af Westmorland. Richard Bellingham, der var en del af en infdflydelsesrig familie fra Northumberland giftede sig med Burnesheads datter og fik derigennem ejendommen. Den nuværende bygning er oprindeligt opført i sidste halvdelen af 1300-tallet af Bellingham-familien.

Det er en listed building af anden grad og et scheduled monument. Siden 2014 har Historic England (tidligere kendt som English Heritage) formelt betragte Burneside Hall som en bygning der har risiko for langsomt forfald.

Se også 
 Liste over borge og slotte i England

Referencer 

Litteratur
 Emery, Anthony. (1996) Greater Medieval Houses of England and Wales, 1300-1500: Northern England. Cambridge: Cambridge University Press. .
 Jones, Thomas. (1912) The History of Burneside. Kendal, UK: Atkinson and Politt.

Eksterne henvisninger 

Slotte i Cumbria
Clifton Hall (Cumbria)

Clifton Hall er en befæstet herregård i landsbyen Clifton, Cumbria, England. Bygningen stammer fra omkring år 1400 og blev opført af enten Elianor Engaine eller ehndes svigersøn William Wybergh, og Wybergh-familien ejede det indtil begyndelsen af 1800-tallet.

Oprindeligt havde bygningen en H-form opført okmring en central hal, men i 1500-tallet blev der tilføjet et pele tower i tre etager, der gaver ekstra sikkerhed og samtidig fungerede som statussymbol for familien. I begyndelsen af 1600-talet blev der tilføjet en ny hal i sten på sydsiden af tårnet.

Wybergh-familien formåede at holde fast på Clifton Hall på trods af udfordringer under den engelske borgerkrig, men blev involveret i jakobit-oprørerne i 1715 og 1745; i 1715 blev ejeren William Wybergh bortført af skotke soldater, og i 1745, kort inden Clifton Moor Skirmish, blev Clifton Hall besat og plyndret af oprørstropper.

I begyndelsen af 1800-tallet blev størstedelen af Clifton Hall revet ned or at gøre plads til en ny bygning, og kun pele toweret er bevaret.

Det drives i dag som turistattraktion af English Heritage.

Se også 
 Liste over borge og slotte i England

Referencer 

Litteratur

Eksterne henvisninger 

Slotte i Cumbria
Wingfield Manor

Wingfield Manor er ruinen af en herregård nær landsbyen South Wingfield omkring 6 km vest for byen Alfreton i Derbyshire. Den kan dateres tilbage til 1400-tallet, men blev forladt i 1770'erne.

Ruinerne drives af English Heritage, og er på Historic Englands Heritage at Risk Register. Den er ikke åben for offentligheden.

Se også 
 Liste over borge og slotte i England

Referencer

Eksterne henvisninger 

Slotte i Derbyshire
Khokh-bjergkæden

Khokh-bjergkæden (  , Xoxis kedi ;  , Avd xojy ) er en bjergkæde i Kaukasusbjergene i Georgien. Bjergkæden løber nord for Store Kaukasus, som er gennemboret af kløfterne i Ardon og Terek, med Truso-passet i en højde af 3.150 moh. Den 5.034 meter høje vulkan Kazbek er det højeste punkt i Khokh-kæden.

Etymologi 
Ordet "Khokh" betyder "bjerg" på ossetisk.

Kilder og henvisninger 

Kaukasus' geografi
Bjerge i Rusland
Georgiens geografi
Affeton Castle

Affeton Castle er en ombygget portbygning fra middelalderen, der ligger nær East Worlington, i Devon, England.

Det var tidligere en del af den befæstede herregård Affeton, der blev opført af Stucley-familen omkring 1434 i Little Dart River. Herregården blev ødelagt under den engelske borgerkrig i 1640'erne, og i begyndelsen af 1800-tallet stod portbygningen som en ruin.
Den blev renoveret i 1868-9 af Sir George Stucley, 1. Baronet skyd- eller jagthytte. I 1956 blev det ombygget til en privatbolig til Sir Dennis Stucley, 5t. Baronet.

Bygningen, der måler omkring 18 x 6,7 er klassficeret som listed building af anden grad.

Se også 
 Liste over borge og slotte i England

Referencer

Eksterne henvisninger 

Slotte i Devon
Ester Ledecká

Ester Ledecká (født 23. marts 1995) er en tjekkisk alpin skiløber og snowboarder.

Hun repræsenterede sit land under vinter-OL 2014 i Sochi, hvor hendes bedste resultat var en kvartfinale i parallelslalom. Under vinter-OL 2018 i Pyeongchang tog hun først guld i alpint, i super-G foran østrigske Anna Veith og Tina Weirather fra Liechtenstein. Senere vandt hun også guld i snowboard, parallel storslalom .

Hun forsvarede sit olympiske guld i parallel storslalom ved OL i 2022 i Beijing. Hun deltog også i super-G, men formåede ikke at forsvare guldet der.

Referencer

Eksterne henvisninger 

Snowboardere fra Tjekkiet
Alpine skiløbere
Snowboardere ved vinter-OL 2014
Snowboardere ved vinter-OL 2018
Snowboardere ved vinter-OL 2022
Alpine skiløbere ved vinter-OL 2014
Alpine skiløbere ved vinter-OL 2018
Alpine skiløbere ved vinter-OL 2022
Deltagere for Tjekkiet ved vinter-OL 2014
Deltagere for Tjekkiet ved vinter-OL 2018
Deltagere for Tjekkiet ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Olympiske mestre fra Tjekkiet
Xaver Schlager

Xaver Schlager (født d. 28. september 1997) er en østrigsk professionel fodboldspiller, som spiller for Bundesliga-klubben RB Leipzig og Østrigs landshold.

Klubkarriere

FC Liefering og Red Bull Salzburg 
Schlager gjorde sin professionelle debut for Red Bull Salzburg-feederholdet FC Liefering den 27. februar 2015. Schlager gjorde sin debut for Salzburgs førstehold den 11. maj 2016.

Schlager var i sin tid hos Salzburg med til at vinde 4 østrigske mesterskaber og 3 østrigske pokaltuneringer.

Wolfsburg 
Schlager skiftede i juni 2019 til Wolfsburg.

RB Leipzig 
Schlager vendte tilbage til Red Bull systemet i juni 2022, da han skiftede til RB Leipzig, efter at klubben betalte hans frikøbsklausul.

Landsholdskarriere

Ungdomslandshold 
Schlager har repræsenteret Østrig på flere ungdomsniveauer.

Seniorlandshold 
Schlager debuterede for seniorlandsholdet den 23. marts 2018. Han var del af Østrigs trup til EM 2020.

Titler 
Red Bull Salzburg

 Østrigske Bundesliga: 4 (2015-16, 2016-17, 2017-18, 2018-19)
 ÖFB-Cup: 3 (2015-16, 2016-17, 2018-2019)

Kilder

Eksterne henvisninger 

Personer fra Linz
Fodboldspillere fra Østrig
Fodboldlandsholdsspillere fra Østrig
Fodboldspillere fra FC Liefering
Fodboldspillere fra Red Bull Salzburg
Fodboldspillere fra VfL Wolfsburg
Fodboldspillere fra RB Leipzig
Deltagere ved det europæiske mesterskab i fodbold 2020
Emil Młynarski

Emil Młynarski (født 18. juli 1870 i Kibarty, Litauen - død 5. april 1935 i Warsawa, Polen) var en polsk komponist, dirigent, underviser og violinist.

Młynarski studerede violin og komposition på Sankt Petersborg Konservatorium hos bl.a. Nikolaj Rimskij-Korsakov og Anatolij Ljadov. Han har skrevet en symfoni, orkesterværker, koncertmusik, operaer, kammermusik, sange, og klaverstykker etc. Młynarski var lærer i komposition i Odessa, og var stifter og chefdirigent for Warszawas Filharmoniske Orkester og chefdirigent for det Skotske Filharmoniske Orkester (1910-1916). Han er mest kendt for sine to violinkoncerter og sin symfoni.

Udvalgte værker 

 Symfoni "Polen" (i F-dur) (1910) - for orkester
 Violinkoncert nr. 1 (i D-mol) (1897) - for violin og orkester
 Violinkoncert nr. 2 (i D-dur) (1916) - for violin og orkester
 Højtidelige fanfarer (1925) - for orkester
 Sonate (1895) - for klaver
 Sommernat (1913) - opera

Eksterne henvisninger 
 om Emil Młynarski på www.musicweb-international.com

Komponister fra Polen
Dirigenter fra Polen
Lærere
Violinister fra Polen